36. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ.8419/210 της 30 Δεκ. 1978/5  Ιαν. 1979 (ΦΕΚ Β’ 3) Περί συστάσεως Συνεργείου Ελέγχου Εφαρμογής Διατάξεων Κ.Φ.Σ. Έχοντας υπόψη: Τις διατάξεις: α)Της περιπτ. α’ του άρθρ. 49 του Π.Δ. 99/1977 «περί Κώδικος Φορολογικών Στοιχείων». β)Του άρθρ. 26 του Νόμ. 400/1976 «περί Υπουργικού Συμβουλίου και Υπουργείων». γ)Του Π.Δ. 636/1977 «περί διαρθρώσεως του Υπουργείου Οικονομικών και Οργανισμού των Υπηρεσιών αυτού». δ)Την ανάγκη της καλύτερης διενεργείας του ελέγχου εφαρμογής των διατάξεων του παραπάνω Κώδικα, αποφασίζουμε: 1.Συνιστούμε Συνεργείο Ελέγχου Εφαρμογής των διατάξεων του Κώδικα Φορολογικών Στοιχείων, με έδρα την Αθήνα και κατά τόπο αρμοδιότητα ολόκληρη την Επικράτεια. 2.Προϊστάμενο του ανωτέρω Συνεργείου ορίζουμε τον Αναπληρωτή Γενικό Διευθυντή της Υπηρεσίας Επιθεωρήσεως Εφοριών της Γενικής Διευθύνσεως Επιθεωρήσεως του Υπουργείου Οικονομικών. 3.Στο Συνεργείο μετέχουν εκάστοτε υπάλληλοι των Κλάδων ΑΤ1 και ΑΡ1 Εφοριακών και ΜΕ1 Εφοριών όλων των Οικονομικών Εφοριών του Κράτους. 4.Τους υπαλλήλους που μετέχουν εκάστοτε στο ανωτέρω Συνεργείο ορίζει ο Προϊστάμενος αυτού, που εξουσιοδοτείται γι’ αυτό με την παρούσα, οι δε Οικονομικοί Έφοροι υποχρεούνται να διαθέτουν αμέσως τούτους. 5.Οι υπάλληλοι του Συνεργείου θα ασχολούνται εκάστοτε επιλεγόμενοι, αποκλειστικά σ’ αυτό, κατά πλήρες τακτικό και τυχόν υπερωριακό ωράριο, εφόσον παρίσταται ανάγκη. Ο έλεγχος, καταλλήλως κλιμακούμενος δι’ εναλλαγής του προσωπικού, θα καλύπτει όλες τις εργάσιμες ημέρες και ώρες πρωϊνές και απογευματινές. 6.Έργο του συνιστώμενου Συνεργείου είναι ο έλεγχος της εφαρμογής των διατάξεων εν γένει του Κώδικα Φορολογικών Στοιχείων και ιδία ο έλεγχος της κανονικής τηρήσεως των βιβλίων και στοιχείων που ορίζονται από τον Κώδικα τούτον, ως και της κανονικής υποβολής στον αρμόδιο Οικονομικό Έφορο των οριζομένων από τον ίδιο Κώδικα φορολογικών στοιχείων και δηλώσεων αποδόσεως χαρτοσήμου και εισφορών. 7.Για κάθε διενεργούμενο έλεγχο από τους  υπαλλήλους του Συνεργείου συντάσσεται το ταχύτερο σχετική έκθεση ελέγχου, η οποία μετά των  λοιπών στοιχείων διαβιβάζεται το συντομότερο από  τον Προϊστάμενο του συνεργείου στον αρμόδιο  Οικονομικό Έφορο. Στον αυτόν Οικονομικό Έφορο  παραδίδονται    ή      αποστέλλονται    τα   κατασχό(Μετά τη σελ. 132) Σελ. 133 Τεύχος 698-Σελ. 53 Βιβλία και Φορολογικά Στοιχεία 27.Β.δ.35-36 μενα κατά την ενέργεια του ελέγχου, κατ’ εφαρμογή των διατάξεων του άρθρ. 45 του Π.Δ. 99/1977 «περί Κώδικος Φορολογικών Στοιχείων», βιβλία, έγγραφα και λοιπά στοιχεία, μετά της οικείας εκθέσεως κατασχέσεως, για τον άμεσο έλεγχο αυτών. 8.Ο Οικονομικός Έφορος παραλαμβάνοντας τις εκθέσεις ελέγχου του Συνεργείου, ενεργεί αμέσως τα παραπέρα νόμιμα και ιδιαίτερα επιβάλει, χωρίς καθυστέρηση, τις νόμιμες κυρώσεις σε βάρος των παραβατών, κοινοποιώντας σ’ αυτούς το ταχύτερο τις πράξεις επιβολής προστίμων. 9.Παράλληλα με το ανωτέρω Συνεργείο, συνιστούμε όμοια Συνεργεία με έδρα τη Θεσσαλονίκη, τη Καβάλα, τη Λάρισα, την Πάτρα, τα Ιωάννινα και το Ηράκλειο Κρήτης, των οποίων προΐστανται υπάλληλοι του Κλάδου ΑΤ1 Επιθεωρητών Οικον. Εφοριών. 10.Τους προϊσταμένους και τους υπαλλήλους των ανωτέρω Συνεργείων ορίζει εκάστοτε ο Αναπληρωτής Γενικός Διευθυντής της Υπηρεσίας Επιθεωρήσεως Εφοριών της Γενικής Διευθύνσεως Επιθεωρήσεως του Υπουργείου Οικονομικών, ο οποίος κατευθύνει, παρακολουθεί και εποπτεύει το έργο των Συνεργείων αυτών. Κατά τα λοιπά εφαρμόζονται τα οριζόμενα από τις παρ. 3 έως και 8 της αποφάσεως αυτής. 11.Η κατά τόπο αρμοδιότητα των ανωτέρω Συνεργείων ορίζεται ως ακολούθως: α)Του Συνεργείου Θεσσαλονίκης, η περιοχή των νομών Θεσσαλονίκης, Κιλκίς, Κοζάνης, Γρεβενών, Φλωρίνης, Ημαθίας, Πέλλης, Χαλκιδικής, Καστοριάς και Πιερίας. β)Του Συνεργείου Λάρισας, η περιοχή των νομών Λάρισας, Μαγνησίας, Καρδίτσας, Τρικάλων, Φθιώτιδος, Φωκίδος και Ευρυτανίας. γ)Του Συνεργείου Πατρών, η περιοχή των νομών της Πελοποννήσου, Αιτωλοακαρνανίας, Ζακύνθου και Κεφαλληνίας. δ)Του Συνεργείου Ηρακλείου, η περιοχή των νομών της Νήσου Κρήτης. ε)Του Συνεργείου Ιωαννίνων, η περιοχή των νομών Ιωαννίνων, Θεσπρωτίας, Πρεβέζης, Άρτας, Λευκάδος και Κερκύρας. ς)Του Συνεργείου Καβάλας, η περιοχή των νομών Καβάλας, Δράμας, Ξάνθης, Ροδόπης, Έβρου και Σερρών. 12.Ο αριθμός των απασχολουμένων σε όλα τα συνιστώμενα ως άνω Συνεργεία δε μπορεί να υπερβεί τους 300 υπαλλήλους οι οποίοι εναλλάσσονται. Σελ. 134 Τεύχος 698-Σελ. 54 13.Τα προγράμματα εργασίας όλων των συνιστωμένων Συνεργείων καταρτίζονται από τον Αναπληρωτή Γενικό Διευθυντή της Υπηρεσίας Επιθεωρήσεως Εφοριών της Γενικής Διευθύνσεως Επιθεωρήσεως του Υπουργείου Οικονομικών και εγκρίνονται από τον υπουργόν των Οικονομικών. Ο αναπληρωτής Γεν. Διευθυντής, υποχρεούται να καταρτίζει Συνεργεία για καθημερινή αδιάλειπτη διεξαγωγή ελέγχων. 14.Κάθε προγενέστερη της παρούσας απόφασή μας, για σύσταση Ειδικών Συνεργείων Ελέγχου Εφαρμογής των διατάξεων του Κ.Φ.Σ. παύει να ισχύει από 15ης Ιαν. 1979 και οι υπάλληλοι που απασχολούνται στα Συνεργεία αυτά επανέρχονται στις Οικονομικές Εφορίες στις οποίες οργανικώς ανήκουν. 15.Οι κατά το χρόνο καταργήσεως των ανωτέρω Συνεργείων εκκρεμείς σ’ αυτά υποθέσεις παραδίδονται στους αρμόδιους Προϊσταμένους των συνιστωμένων με την παρούσα Συνεργείων, για τα περαιτέρω. Στους αυτούς Προϊσταμένους παραδίδονται και τα αρχεία των καταργουμένων Συνεργείων. 16.Η λειτουργία του συνιστώμενου Συνεργείου στην Αθήνα αρχίζει από τη δημοσίευση της παρούσας αποφάσεως στην Εφημερίδα της Κυβερνήσεως και των λοιπών συνιστωμένων Συνεργείων από την 15 Ιαν. 1979. Η απόφαση αυτή να δημοσιευθεί στην Εφημερίδα της Κυβερνήσεως. Τα άνω συνεργεία μετονομάστηκαν σε συνεργεία ελέγχου εφαρμογής φορολογικών διατάξεων από την Σ.1539/22/12-24 Μαρτ. 1979 (ΦΕΚ Β’ 296) Απ. Υπ. Οικονομικών. Με την Σ.1955/27/30 Μαρτ.-3 Μαΐου 1979 (ΦΕΚ Β’ 416) Απ. Υπ. Οικονομικών, ορίστηκε και Αναπληρωτής του Προϊσταμένου του άνω Συνεργείου. 27.Β.δ.36 Βιβλία και Φορολογικά Στοιχεία 